KORRALDUS

Suure-Jaani							4. november 2025 nr 722

Metsateele kohanime ja teeregistri numbri määramine 

Riigimetsa Majandamise Keskus (RMK) esitas 09.10.2025 kirjaga nr 3-2.1/2025/6880 Põhja-Sakala Vallavalitsusele taotluse (reg nr 4-2/4-28) sooviga registreerida teeregistris Põhja-Sakala valla haldusterritooriumil 2025. aastal katastriüksusel Aimla metskond 23 (katastritunnus 75902:002:5906) ehitatud metsatee ja tegi ettepaneku kinnitada metsatee nimeks Palgisaare tee.

Vabariigi Valitsuse 07.01.2016 määruse nr 1 "Teeregistri põhimäärus" § 7 lõikest 1 ja § 12 lõikest 3 tulenevalt kantakse teeregistrisse riigiteed ja kohalikud teed, kuid tee omaniku esitatud andmete alusel võib teeregistrisse kanda ka metsateid, avalikkusele ligipääsetavaid erateid ja erateid. Sama määruse § 8 lõike 1 alusel kantakse teeregistrisse terviktee nimi, number ja asukoht kaardil ning § 14 lõike 2 järgi tuleb metsateele anda unikaalne number.

Lähtudes kohanimeseaduse § 4 lg 1 punktist 4 peab kohanimi olema määratud teele ja sama
seaduse § 5 lg 1 punkti 3 alusel on kohanime määraja kohalik omavalitsus. Kohanimeseaduse § 6 lõike 8 kohaselt avalikustatakse kohanime määramise eelnõu vähemalt 15 päeva enne
kohanime määramise otsuse tegemist.

Põhja-Sakala Vallavolikogu on 26.11.2020 määrusega nr 16 "Kohanime määramise kord" andnud kohanime määramise pädevuse Põhja-Sakala Vallavalitsusele ja määranud kohanime määramise eelnõu avalikustamise korra.

Kohanime määramise eelnõu avalikustamine toimus ajavahemikul 16.10.2025. a kuni 30.10.2025. a Põhja-Sakala valla kodulehel www.pohja-sakala.ee.

Aluseks võttes eeltoodut ja kohaliku omavalitsuse korralduse seaduse § 30 lõike 1 punkte 3 ja 4, ruumiandmete seaduse § 44 lõike 1 punkti 1, kohanimeseaduse § 4 lõike 1 punkti 4, § 5 lõike 1 punkti 3, § 6 lõiget 8 ning Põhja-Sakala Vallavolikogu 26.11.2020 määrust nr 16 "Kohanime määramise kord"

1. Määrata Viljandi maakonnas Põhja-Sakala vallas Lõhavere külas asuvlea metsateele (tee tähistatud korraldusele lisatud asendiplaanil kollase pidevjoonega) kohanimeks Palgisaare tee ja teeregistri number 6154015.

2. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42, 71502 Suure-Jaani linn, Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee või Kalevi 1, 51010 Tartu linn) 30 päeva jooksul korraldusest teadasaamisest arvates.

3. Korraldus jõustub teatavakstegemisest.

allkirjastatud digitaalselt						allkirjastatud digitaalselt
Karel Tölp								Veronika Ling
vallavanem								vallasekretär

Saata: teedespetsialist